Fortsat ingen spor af den litauer, der torsdag stak af fra politiet.

Den 28-årige litauiske mand, der torsdag stak af fra politiet, der var ved at høre ham til et grundlovsforhør ved Retten i Hjørring, er stadig på fri fod. Manden slap væk, da han pludselig så sit snit til at stikke fra betjentene, og siden har han altså formået at holde sig i skjul, selvom politiet efterfølgende søgte efter ham med flere hundepatruljer. Manden vurderes ikke som værende farlig. Han beskrives som adræt af bygning, ca. 180 centimeter høj, mørkt kort hår, og var torsdag iført træningstøj og kondisko. Hvis man ligger inde med oplysninger i sagen, kan Nordjyllands Politi kontaktes på 1-1-4.